Slovakias herrelandslag i ishockey

**Slovakias herrelandslag i ishockey** er underlagt Slovakias Ishockeyforbund (*Slovenský zväz ľadového hokeja*) og representerer Slovakia i internasjonale ishockeyturneringer.

Mens Tsjekkia ble ansett som Tsjekkoslovakias etterfølger og dermed fikk lov til å bli i A-gruppen, måtte Slovakia måtte begynne på nytt igjen i C-gruppen. Slovakia kom dog raskt tilbake til eliten og spilte fra Ishockey-VM 1996 igjen i A-gruppen igjen. Slovakia har lenge betraktes som Tsjekkias «lillebror» i ishockeysammenheng, og har resultatmessig vært dårligere enn tsjekkerne. Men etter de overraskende vant sølv ved ishockey-VM 2000 i Sankt Petersburg og gull ved VM 2002 i Göteborg har de blitt ansett som en av de syv store landene i internasjonal ishockey. I senere tid har resultatene dog vært skuffende og har i VM- og OL-turneringer ligget mellom åttende- og trettendeplass, dog med unntakelsene av å nå bronsefinalen under vinter-OL 2010 (hvor de tapte til Finland) og at de overraskende vant sølvmedaljen under VM 2012.

## Historie
Slovakia spilte sin første landskamp i februar 1940 i Garmisch-Partenkirchen, der de tapte 0-12 mot Böhmen-Mähren. De representerte da den såkalte Slovakiske republikken, som var en nominelt selvstendig etablert i 1939 ved deling av Tsjekkoslovakia, og som under andre verdenskrig fungerte som en tysk satellittstat frem til 1945. Laget spilte flere landskamper under andre verdenskrig, og i 1945 ble igjen landslaget til Tsjekkoslovakia gjenopprettet.

Det moderne slovakiske landslaget ble opprettet samtidig som Tsjekkias herrelandslag i ishockey etter at staten Tsjekkoslovakia ble oppløst i 1993. Den første kampen ble spilt den 12. februar 1993 i Tournoi de Rouen i Frankrike, og endte 2-2 mot Frankrike.

Det var Tsjekkia som fikk holde seg i A-gruppen, mens Slovakia måtte begynne på nytt igjen i C-gruppen. Man fikk likevel en plass i hovedturneringen i Vinter-OL 1994 i Lillehammer i Norge. Klatringen fra C-gruppen til A-gruppen gikk over to år, og i Ishockey-VM 1996 spilte man igjen i A-gruppen igjen. Slovakia betraktes under en lengre tid som noe dårligere enn Tsjekkia, men de stod frem som en stor nasjon i ishockey etter VM-sølvet i 2000 i Sankt Petersburg og VM-gullet i 2002 i Göteborg. Under Ishockey-VM 2008 i Canada måtte de ha kvalifisering for å holde seg i A-gruppen, og de slo der Slovenia og endte på en skuffende 13.-plass i VM 2008.

## Rivalisering

Slovakia største rival i både ishockey, fotball og andre idretter er nabolandet Tsjekkia. I likhet med den fredelige oppløsningen av Tsjekkoslovakia så har rivalisering mellom Slovakia og Tsjekkia en fredelig og broderlig karakter. Rivaliseringen føles mere fra slovakisk side grunnet deres status som «Tsjekkias lillebror», mens tsjekkernes hovedrival er Russland (som av historiske grunner har en langt mere fiendtlig karakter). 
  
Slovakia har møtt Tsjekkia mange ganger i VM- og OL-sammenheng siden Slovakia rykket opp til A-gruppen i 1996. I starten var nivåforskjellen mellom dem forholdsvist stor: under vinter-OL 1994 vant Tsjekkia 7−1 i kampen om femteplassen, ved ishockey-VM 1997 vant de 3−1, i VM 1998 1-0 og i VM 1999 8−2.

Ishockey-VM 2000 ville for alvor forsterke rivaliseringen, da Slovakia på overraskende vis nådde finalen og møtte Tsjekkia, som var regjerende OL- og verdensmestre. De hadde møttes tidligere i turneringen hvor Tsjekkia slo dem 6-2, og finalen ble ikke særlig annerledes: til trods for et tappert comeback med av Martin Štrbák, Miroslav Hlinka og Miroslav Šatan vant Tsjekkia kampen 5−3. Men Slovakia hadde vunnet sin første VM-medalje som selvstendig nasjon, og suksessen ville fortsette.

Etter mange turneringer med tsjekkisk dominans ville Slovakia endelig klare å slå tilbake da de møttes to ganger under VM 2003. Først møttes de i deres siste mellomrundekamp, hvor mål av Ľubomír Višňovský, Pavol Demitra og Ladislav Nagy sørget for uavgjort 3-3 mot tsjekkerne (hvilket betød at Slovakia vant gruppen med bedre målforskjell). De møttes igjen i bronsefinalen, hvor Slovakia sjokkerte ved å slå tsjekkerne 4-2 etter mål av Šatan, Jozef Stümpel, Peter Bondra og Demitra og dermed sikre bronsemedaljen.

Etter det ville den tsjekkiske dominansen fortsette. Med unntakelse av en slovakisk 3-2-seier i mellomrunden under VM 2007 har Tsjekkia vunnet de fleste dueller i VM-sammenheng. Ved VM 2005 tapte de 1-5, i 2009 ble de knust 8-0 og i 2011 tapte de 2-3 under VM på hjemmebane. Den neste slovakiske seieren skulle først komme i 2012, da Slovakia og Tsjekkia møttes i semifinalen. Det stod lenge 1-1 mellom, men Slovakia ville trekke det lengste strået da Šatan sendte dem i ledelsen med et mål i undertall, og kampen endte 3-1 etter et siste mål av Libor Hudáček. Mens tsjekkerne vant bronsefinalen tapte Slovakia finalen til Russland, men sikret seg dermed samtidig deres første medalje på 9 år.

Især er den tsjekkiske dominansen sterk i OL-sammenheng. I 2006 ble Slovakias sterke OL-turnering stoppet i kvartfinalen etter en tsjekkisk 3-1-seier, hvoretter de til sist avsluttet turneringen med en bronsemedalje. I 2010 vant tsjekkerne igjen over Slovakia med samme margin, denne gang i gruppespillet. De skulle møtes igjen i OL 2014, da de skulle kvalifiseringskamp om avansement til kvartfinalen. Til tross for en 4-0-ledelse klarte slovakene gjennom Marián Hossa og Tomáš Surový å kjempe seg inn i kampen igjen med tre mål på 10 minutter, men comebacket ble knust da Tsjekkias kaptein Tomáš Plekanec punkterte kampen med et mål i tomt bur. Kampen endte 5-3, og Tsjekkia avanserte til kvartfinalen hvor de tapte til USA.

## Resultater i mesterskap

### Olympiske leker

### World Cup of Hockey
*1996 – Gruppespill
*2004 – Kvartfinale

### Verdensmesterskap

## Mesterskapsstatistikk
### Olympiske leker
**1994−2006**

**2010−**

### Verdensmesterskap
**1994−2006**

**2007−**

## Drakter

## Noen profiler
*Zdeno Chara
*Pavol Demitra
*Marian Gaborik
*Marian Hossa
*Jan Lasak
*Miroslav Satan
*Richard Zednik
*Peter Bondra
*Zigmund Palffy
*Rastislav Stana
*Karol Krizan

### Fredede draktnumre

Draktnummeret til Pavol Demitra ble fredet etter at han døde i flyulykken i Jaroslavl 7. september 2011.

## Se også
* Tsjekkias herrelandslag i ishockey
* Tsjekkoslovakias herrelandslag i ishockey

## Referanser


## Eksterne lenker
*